Miymcy (miym.: "Deutschland" abo "Bundesrepublik Deutschland", BRD) – państwo we strzodkowyj Ojropie, noleży do Ojropejskij Uniji a NATO. Mo dostymp do Bałtyckigo Morza a Pōłnocnygo morza. Mo nojwiynkszo liczba ludzi we cołkij Ojropejskij Uniji - przez 82 miljōny. Niymcy sōm państwem federalnym a skłodajōm sie ze zwiōnzkowych krejōw. Stolica majōm we Berlinie. Po II wojnie światowyj wschodnio tajla Miymcōw prziłōnczōno do Polski a SSSR, a pozostołe terytoriōm potajlowano miyndzy zachodnich alijōntōw (trzi ôkupacyjne strefy) a SSSR (jednoł ôkupacyjno strefa). Stolica, Berlin, tyż podzielōno na sztyry zony. Niyskorzi ze trzuch zachodnich zonōw utworzōno państwo ô mianiy Republika Federalno Miymicōw, a niyskorzi ze zony radzieckij Miymiecko Dymokratyczno Republika, ze stolicōm we wschodnij tajli Berlina. Berlin Zachodni mioł ôdrymbny status. Zjydnoczyniy Miymcōw nastōmpiło we 1990 bez prziłōnczyniy MRD do RFM. Stolica RFM przeciepano potym s Bonn do Berlina. Kreje zwiōnzkowe Miymicōw. Miymcy sie skłodajōm ze 16 zwiōnzkowych krejōw, kere sōm pokazōne na tej karcie: